જેના ઘરની દીવાલ બહુ લાંબી હોય અને એ દીવાલ પર કંઈ ઇન્ટીરિયર ન કરવું હોય તો એ દીવાલ પર ક્રિસ્ટલ ઘડિયાળ યુનિક લુક આપે છે. એનાથી આખી દીવાલ ભરેલી-ભરેલી લાગે છે. ક્રિસ્ટલ ઘડિયાળમાં તમને ઘણી વરાઇટી જોવા મળે છે. એ હજી એક વર્ષ પહેલાં માર્કેટમાં આવી છે. આમાં તમને નંબર સાથે ક્રિસ્ટલ જોવા મળે છે. આમાં ઘણી ડિઝાઇન છે; જેમ કે ફ્લાવરની, પાનના શેપની, મોરનાં પીંછાં જેવી, ફ્લાવર સાથે પાનની ડિઝાઇન, સનફ્લાવરની ડિઝાઇન વગેરે. એ સિવાય સિમ્પલ લાઇન અને એના પર માત્ર એક રાઉન્ડ ક્રિસ્ટલવાળી ડિઝાઇનની વૉલ-ક્લૉક જોવા મળે છે. ક્રિસ્ટલ વૉલ-ક્લૉક રાઉન્ડ અથવા તો ઝાડના કૂંડાના શેપની પણ હોય છે. આ ક્રિસ્ટલ ક્લૉકમાં તમને રોમન અને અંગ્રેજી બન્ને નંબર જોવા મળે છે. આમાં જે ક્રિસ્ટલ સિવાયની ડિઝાઇન છે એ મેટલની બનાવવામાં આવે છે. ક્રિસ્ટલની ઘડિયાળમાં વપરાતા મેટલ અને ક્રિસ્ટલમાં તમને વિવિધ કલર જોવા મળે છે; જેમ કે સિલ્વર, બ્લૅક, રેડ, પિન્ક, બ્લુ, યલો વગેરે. એ સિવાય ક્રિસ્ટલમાં મલ્ટી-કલર પણ મળે છે. અત્યારે ક્રિસ્ટલ ઘડિયાળ લોકોમાં વધારે પ્રચલિત છે.